
	Poikkeamat

	Touko-elokuun aikana on ilmoitettu 1036 poikkeamaa, joista 689 oli turvallisuuteen liittyviä ja 347 lääkehoitoon liittyviä poikkeamia. Poikkeamien kokonaismäärä on hieman vähentynyt edellisestä jaksosta. Arkityöhön ja toimintatapoihin liittyviä poikkeamien määrä oli tarkastelujaksolla 101 ilmoitusta, joka poikkeama-aiheena on kolmanneksi merkittävin ja ollut kasvussa poikkeamailmoituksissa. Poikkeamien analyysin keskeinen havainto on, että lääkehoito on suurin yksittäinen systeemiriski. Sen ratkaisuun tarvitaan yhtenäistä lääkitysturvallisuuden kontrolloinnin toimenpidettä. Väkivalta on merkittävä henkilöstö- ja asiakasturvallisuusriski, jota tulisi ratkaista mm. ennakoivalla asiakaskohtaisella riskinarvioinnilla sekä osaamisen vahvistamisella. Poikkeamien käsittelyssä ei toimita johdonmukaisesti, koska arviolta 28 prosenttia poikkeamaraporteista ei ole hyväksytty. Tämä vaatii huolellista poikkeamien käsittelyn johtamista.




	Palveluiden laatu ja vaikuttavuus 

Omavalvontapäivä

























	Tarkastelujaksolla toteutettiin suunnitelman mukaisesti neljä (4) koko päivän kestävää omavalvontapäivää perhehoidon ja vammaispalveluiden yksiköissä. 

Arvioinnin perusteena toimivat palvelua koskevat lainsäädännön, viranomaisten, sopimusten sekä Hoivatien omien toimintatapojen vaatimukset. Omavalvontapäivät toteutetaan osana Hoivatien ISO 9001- ja ISO 14001 -standardien mukaista laadunhallintajärjestelmää.

Omavalvonnassa tunnistettiin vahvuuksiksi aktiivinen ja ennakoiva johtaminen, suunnitelmallinen toimintatapa sekä henkilöstön systemaattinen tiedottaminen. Yksiköissä kehitetään toimintaa aktiivisesti hyödyntämällä verkostoyhteistyötä ja alan hyviä käytäntöjä. Lisäksi toiminnassa korostuvat asiakaslähtöisyys, asiakkaiden osallisuuden tukeminen (perheparlamenttitoiminta, AART) sekä tavoitteellinen työskentely asiakkaiden yksilöllisten tavoitteiden saavuttamiseksi esimerkiksi HAASTE-manuaalia ja asiantuntijatukea hyödyntämällä.

Keskeisimmät kehittämistarpeet liittyivät mittariperusteisen johtamisen vahvistamiseen sekä toiminnan kuvaamisen ja dokumentaation ajantasaisuuteen. Yksiköiden verkkosivujen, palvelukuvausten ja omavalvontasuunnitelmien tulee kuvata nykyistä selkeämmin yksiköiden erityisosaamista, käytössä olevia työmenetelmiä, vaikuttavuuden arviointia sekä asiakkaiden osallisuutta tukevia toimintatapoja.

Turvallisuuden ja riskienhallinnan osalta yksiköissä käsitellään turvallisuusasioita aktiivisesti, mutta riskienhallinnan dokumentointia tulee edelleen vahvistaa. Kirjaamisen ja dokumentoinnin kehittämistarpeet liittyivät erityisesti sovittujen toimenpiteiden, vastuiden ja seurannan näkyvyyteen asiakas- ja tiimikirjauksissa. 

Lisäksi asiakkaiden osallisuutta tukevia kirjaamiskäytäntöjä sekä palvelun toteuttamissuunnitelmien tavoitteellisuutta tulee edelleen vahvistaa. 

Omavalvontasuunnitelmissa tulee varmistaa dokumenttien rakenteellinen selkeys, ajantasaisuus sekä yksikön toimintatapojen riittävän konkreettinen kuvaaminen.

Omavalvontapäivissä havaittiin yksi lievä poikkeama kemikaalihallinnan dokumentoinnissa. Vakavia poikkeamia ei tunnistettu.

Omavalvontahavainnot on käsitelty yksikön sekä liiketoiminnasta vastaavan palvelujohtajan kanssa ja raportoitu johtoryhmälle. Esihenkilöt vastaavat korjaavien toimenpiteiden toteuttamisesta ja seurannasta osana yksiköiden omavalvontaa.

Omavalvontapäivien lisäksi omavalvonnan toteutumista seurataan yksiköiden vastuuhenkilöiden kvartaaleittain täyttämän itsearviointiin perustuvan omavalvontakyselyn avulla. Kyselyn tuloksia käsitellään säännöllisesti yksikön esihenkilön ja liiketoimintajohtajan välisissä kvartaalikeskusteluissa.

	Ulkoinen auditointi
	Vuosittainen ulkoinen auditointi tukee Hoivatien strategista tavoitetta tuottaa vaikuttavia ja läpinäkyviä palveluita. Riippumattoman arvioinnin avulla varmistetaan, että palvelut toteutuvat sovittujen vaatimusten mukaisesti ja että toiminnan vahvuudet, riskit sekä kehittämistarpeet tunnistetaan avoimesti ja niihin reagoidaan järjestelmällisesti. Auditoinnin lopetuskokous on pidetty 27.8.2026.

Vuoden 2026 ulkoinen auditointi vahvisti, että Hoivatien johtamisjärjestelmä täyttää pääosin ISO 9001- ja ISO 14001 -standardien vaatimukset. Auditoinnissa tunnistettiin vahvuuksiksi muun muassa muutamat erityisen toimivat johtamiskäytännöt, sitoutuminen asiakaslähtöiseen toimintaan, henkilöstön osaamisen ylläpitämiseen, yhteistyöhön ja ympäristövastuullisuuteen. 

Kehittämistarpeet liittyivät erityisesti mittariperusteisen johtamisen vahvistamiseen, tiedon analysointiin sekä poikkeamien ja korjaavien toimenpiteiden systemaattiseen seurantaan. 

Auditointihavaintojen perusteella on ryhdytty laatimaan korjaavien toimenpiteiden suunnitelma, jonka toteutumista seurataan osana johtoryhmätyöskentelyä.  Ulkoisen auditoinnin toteutti LabQuality. 


	Henkilöstö-hallinto
	Henkilöstötyytyväisyyttä mitataan kaksi kertaa vuodessa, keväällä ja syksyllä. Kevään 2026 henkilöstötyytyväisyyden vastausprosentti oli 68. Suositteluindeksi (eNPS) nousi hienosti suhteessa edelliseen kyselyyn +32 (+26). 

Keskeiset kehittämisteemat liittyivät työnjaon ja vastuiden selkeyteen, tiedonkulkuun ja yhteiseen viestintään sekä yhtenäisten toimintatapojen johdonmukaiseen noudattamiseen.
Vahvuuksina korostuivat hyvä yhteishenki, työkavereiden keskinäinen tuki ja luottamus tiimissä, laadukas ja merkitykselliseksi koettu asiakastyö sekä esihenkilöltä saatu tuki.

Esihenkilöt ovat käsitelleet yksikkökohtaiset tulokset viikkotiimeissä. Tulosten perusteella yksiköissä on tunnistettu keskeiset vahvuudet ja kehittämiskohteet sekä määritelty tarvittavat omavalvonnan toimenpiteet. Korjaavien toimenpiteiden toteutumista yksikkötasolla viikkotiimien yhteydessä ja liiketoimintatasolla kvartaalikeskusteluiden yhteydessä. 


	Viranomais-valvonta

	Tarkastelujaksolla toteutettiin kolme (3) valvonta- ja ohjauskäyntiä, joista kaikki kohdistuivat lastensuojeluyksiköihin. Käynnit toteutettiin lupa- ja valvontaviranomaisen, hyvinvointialueen sekä työterveyshuollon toimesta.

Valvonta- ja ohjauskäynneillä tunnistetut kehittämistarpeet liittyivät erityisesti poikkeamien käsittelyn ja kehittämistoimenpiteiden seurannan vahvistamiseen, henkilöstöresurssien järjestämiseen, osallistavaan kirjaamiseen sekä toiminnan tavoitteellisuutta tukeviin käytäntöihin.

Lisäksi kehittämistoimenpiteitä on muun muassa kohdennettu rajoitustoimenpiteiden lainmukaisten menettelytapojen varmistamiseen, lapsikohtaisen arvioinnin laadun vahvistamiseen sekä omavalvontaa ja turvallisuuskäytäntöjä koskevan dokumentoinnin täsmentämiseen. Toimenpiteiden toteutumista seurataan osana omavalvontaa.


	Oikeusturva- ja valvonta-asioiden seuranta

	Tarkastelujaksolla hyvinvointialue on pyytänyt selvityksen yksikössä tapahtuneesta asiakasturvallisuuteen liittyvästä tilanteesta. Tapahtuman perusteella valvontaa ja seurantaa on kohdennettu tunnistettuihin riskitilanteisiin. Ennaltaehkäiseviä toimintatapoja ja tilaratkaisuja hyödynnetään lasten tunnesäätely- ja vuorovaikutustaitojen tukemisessa. Toimenpiteiden toteutumista ja vaikuttavuutta seurataan osana omavalvontaa.

Lisäksi tarkastelujaksolla käsiteltiin tai otettiin käsittelyyn neljä (4) valvontalain mukaista ilmoitusta. Ilmoitukset koskivat työntekijän epäasiallista käyttäytymistä ja kielenkäyttöä, aiempaa tilapäistä henkilöstöresurssin vajetta sekä mahdollisia puutteita asiakkaiden turvallisuudessa, asianmukaisessa kohtelussa ja yksityisyyden suojassa. Ilmoitusten perusteella on tarkasteltu työkuorman jakautumista, työvuorojen tauotuskäytäntöjä. Haastavien tilanteiden hallinta on otettu aiheeksi työnohjauksessa. Toimenpiteiden toteutumista ja vaikuttavuutta seurataan osana omavalvontaa esihenkilön ja palvelujohtajan toimesta. 


	Keskeiset johtopäätökset

	Vahvuudet
· Asiakaslähtöisyys ja henkilöstön sitoutuminen näkyvät vahvuuksina.
· Omavalvonta toteutuu suunnitellusti.
· Poikkeamataso omavalvontapäivissä on matala.
Kehittämiskohteet
· Mittariperusteisen johtamisen vahvistaminen. 
· Vaikuttavuustiedon hyödyntäminen.
· Poikkeamien ja korjaavien toimenpiteiden seuranta.
· Dokumentoinnin sisällön vaatimuksenmukaisuus ja ajantasaisuus.







Poikkeamat aiheittain

Lukumäärä	Lääkehoidon poikkeama, prosessista johtuva	Työntekijän kohtaama fyysinen väkivalta	Arkityö ja toimintatavat	Asiakkaan tapaturma	Asiakkaan kohtaama fyysinen väkivalta	Asiakkaan luvaton poistuminen	Asiakkaan läheltä piti -tilanne	Yksikön turvallisuus, asiakkaasta johtuva	Lääkehoidon poikkeama, asiakkaasta johtuva	Työntekijän läheltä piti -tilanne	Yksikön turvallisuus, yksikön toiminnasta johtuva	Asiakkaan itsetuhoisuus	Työntekijän tapaturma	Asiakastietojen tietoturvaloukkaus	Ympäristö	Yksikön turvallisuus, ulkopuolisen toiminnasta johtuva	Työntekijän kohtaama henkinen väkivalta	Tietoturvaloukkaus	Työntekijätietojen tietoturvaloukkaus	Asiakkaan kohtaama henkinen väkivalta	312	197	101	74	60	40	40	38	35	25	23	20	19	15	12	8	7	5	3	2	

